stanford-oval/wikipedia huggingface dataset:
היסטוריה של טוקיו
אירועים משמעותיים

1995 - מתקפת הגז ברכבת התחתית של טוקיו. במתקפה נהרגו 12 איש, 50 איש נפצעו באופן אנוש ועוד כ-1000 איש חוו בעיות זמניות בראייה בגללה.
2011 - השלמת בניית עץ השמיים, המבנה הגבוה ביותר ביפן (גובה 634 מ' העולה על מגדל סי אן).
2011 - רעידת האדמה והצונמי בסנדאי הרס גם חלקים נרחבים של החוף הצפון-מזרחי של הונשו בטוקיו. בגלל התשתית העמידה בפני רעידות אדמה של טוקיו, הנזק הישיר במטרופולין טוקיו היה קל. עם זאת החיים הכלכליים של העיר הושפעו רבות, במיוחד בגלל מחסור בחשמל.
2021 - אולימפיאדת טוקיו והמשחקים הפאראלימפיים.
ראו גם

היסטוריה של יפן
הערות שוליים

1 2  NIPPONIA, web-japan.org
↑  The Earthquake and Fires - The Great Kantō Earthquake.com, www.greatkantoearthquake.com
| --- | --- |
בקרת זהויות :  NLI: 987007538927505171  LCCN: sh85135856  NDL: 00573240
הסקה סטטיסטית

ספר לימוד בנושא הסקה סטטיסטית במדיטק חולון
הסקה סטטיסטית או סטטיסטיקה היסקית היא תהליך שבו מסיקים מסקנות על התכונות של התפלגות כלשהי, על בסיס ניתוח של מידע אמפירי. הניתוח של המידע מאפשר להסיק מסקנות לגבי התכונות של האוכלוסייה: בפרט ניתן להשתמש בניתוח בשביל לבצע בדיקת השערות ובשביל למצוא אומדנים לפרמטרים של האוכלוסייה.
בעוד הסטטיסטיקה התיאורית עוסקת בתכונות של המדגם עצמו, ולכן אינה מניחה שבהכרח האוכלוסייה גדולה מהמדגם, ההנחה במסגרת הניתוח של הסטטיסטיקה ההיסקית היא שהאוכלוסייה גדולה יותר (בדרך כלל הרבה יותר) מכמות הפרטים שלגביהם בפועל נאסף המידע; כלומר ההנחה היא שהמידע שנאסף נדגם מתוך אוכלוסייה גדולה יותר.
הסבר כללי

הסקה סטטיסטית מאפשרת לטעון טענות לגבי האוכלוסייה כולה, על אף שצפינו רק בחלק מתוך אוכלוסייה זו אותו דגמנו (באופן אקראי).
תהליך ההסקה הסטטיסטית מתחיל בבחירת מודל סטטיסטי של התהליך שבאמצעותו נוצר המידע, שנותן לנו להניח מהי צורת ההתפלגות של המידע, ולאחר מכן הסקת מסקנות מהמידע שנאסף תחת ההנחות של המודל.
מספר סטטיסטיקאים ידועים התבטאו בנושא ואמרו שבדרך כלל הבעיה הקשה ביותר בהסקה סטטיסטית היא התרגום של בעיות במציאות למודל סטטיסטי מתאים.
דוגמאות לשימוש בהסקה סטטיסטית

אמידה נקודתית – מתן ההערכה/האומדן הטוב ביותר עבור פרמטר מסוים.
אמידה של טווח – מציאת טווח מסוים שהסיכוי שהפרמטר האמיתי נמצא בתוכו הוא גבוה. אם הטווח הוא קטע רציף, הוא נקרא רווח בר-סמך, ומידת הוודאות לגבי הימצאותו של הפרמטר בטווח זה נקרא "רמת סמך".
בדיקת השערות – ניסוח השערה ובדיקה אם ניתן לדחות אותה ברמה מסוימת של ודאות.
סיווג של המידע לקבוצות וניתוח אשכולות.
ביאורים

1 2  למשל, אם האוכלוסייה היא: "עצי האורן בשטח מדינת ישראל", והפרמטר הוא: "גובה", אז ניתן לאמוד את תוחלת הגובה שלהם או את סטיית התקן שלה.
↑  למשל, בהטלת קובייה התהליך בו נוצר המידע הוא הטלת הקובייה כך שיש הסתברות מסוימת לכל פאה, כשסך ההסתברויות של 6 הפאות הוא 100%. אם הקובייה היא הוגנת, ההסתברויות של כל הפאות שוות זו לזו.
↑  למשל: התפלגות נורמלית, התפלגות אחידה, התפלגות פואסונית וכו'.
↑  למשל, אם האוכלוסייה היא: "עצי האורן בשטח מדינת ישראל", והפרמטר הוא: "גובה", אז ניתן לאמוד את תוחלת הגובה בתוך קטע, למשל: בין 12 מטרים ל-16 מטרים, עם רמת סמך של %‏X.
↑  למשל, אם האוכלוסייה היא: "עצי האורן בשטח מדינת ישראל", והפרמטר הוא: "גובה", ניתן לנסח השערה שתוחלת הגובה גבוהה מ-100 מטרים, ולבדוק האם ניתן להסיק מהמדגם של עצים אותם מדדנו שברמת ודאות של 95% ההשערה הזו שגויה.
| --- | --- |
בקרת זהויות :  GND: 4182963-3  NKC: ph394399 
ערך זה הוא קצרמרבנושא סטטיסטיקה. אתם מוזמנים לתרום לוויקיפדיה ו.
החלפת מפרק

| --- | --- |

 שיוך:  arthroplasty 
 מזהים
 קוד MeSH:  E04.555.110.110 
 מזהה MeSH:  D019643 
 מערכת השפה הרפואית המאוחדת:  C0185317 
 
צילום רנטגן של מפרק ברך שמאל לאחר החלפת מפרק מלאה. בעצם הירך הושתל פרק עשוי טיטניום, בראש השוקה הושתל פרק עשוי טיטניום ומצופה בפוליאתילן
החלפת מפרק הוא אחד הניתוחים הנפוצים והמוצלחים בשטח האורתופדיה המודרנית. בניתוח מוחלף מפרק חולה, כואב ובלתי מתפקד, אשר מצבו התדרדר כתוצאה מדלקת מפרקים, משחיקה או ממחלה אחרת, במפרק מלאכותי המעוצב באופן המאפשר את המשך תפקודו. ניתוח החלפת מפרק מלא (באנגלית: Total Joint Replacement, Arthroplasty) פירושו החלפת כל חלקי המפרק, זאת בניגוד לניתוח החלפת מפרק חלקי (Hemiarthroplasty), שבו מחליפים רק את משטח אחת העצמות במפרק או חלקים משטח הפנים של המפרק.
תיאור ההליך

בטרם ביצוע הניתוח עובר החולה הערכה כללית באשר למצבו הבריאותי, בדרך כלל על ידי רופא מומחה בהרדמה. אצל חולים קשישים ייבדק אף תפקוד הלב בבדיקת א.ק.ג., ייעשה צילום רנטגן של בית החזה, ותתבצענה בדיקות אבחוניות בדם ובשתן. כיוון שמנותחים רבים נזקקים לעירוי דם במהלך הניתוח, תיעשינה הבדיקות לזיהוי סוג הדם של המנותח. תערכנה בדיקות הדמיה מקיפות למפרק המועמד להחלפה, כך שניתן יהיה להכין מראש מפרק מלאכותי בגודל המתאים לגופו של החולה.
בניתוח החלפת מפרק מנסר המנתח את ראשי העצמות המתחברות במפרק ומשתיל במקומן תותבים מלאכותיים. תותבים אלה עשויים לרוב ממתכת ומפוליאתילן בצפיפות גבוהה. נהוגים אף מפרקים ששטח הפנים שלהם מצופה בחומר קרמי. התותבים מוחדרים בדרך כלל אל חלל העצם ולעיתים נעשה שימוש בדבק פולימרי הנקרא זכוכית אקרילית (PMMA) לצורך חיזוק החיבור. ניתוח החלפת מפרקים הוא ניתוח הנעשה בדרך כלל בהרדמה מלאה.
התוויות לניתוח

ניתוח החלפת מפרקים נחוץ כאשר התסמינים מהם סובל החולה הם: מפרק בלתי מתפקד, כאבים עזים והגבלה בתנועות, ואלה גורמים לנכות חמורה לחולה, עד כדי איבוד יכולת הניידות. הבחירה בניתוח החלפת מפרקים צריכה להישקל אל מול הסיכונים המשמעותיים הכרוכים בביצוע הניתוח וכן סיכויי ההצלחה והכישלון של הניתוח. החולה חייב להבין גורמים אלה ולהחליט אם הסיכונים הכרוכים בביצוע הניתוח עדיפים על פני המשך חיים עם הנכות הנגרמת כתוצאה מן המפרק החולה.
התוויות-נגד

זיהום באזור המפרק הכולל הפרשה נחשב בדרך כלל להתוויית-נגד מוחלטת לביצוע ניתוח החלפת מפרק, זאת כיוון שניתוח עלול לגרום להתפשטותו של זיהום זה לרקמות שכנות ועמוקות יותר בגפה. זיהום הקיים בגופו של החולה, באזור מרוחק מן המפרק, יהיה התוויית נגד יחסית לביצוע הניתוח.
מצב בריאותי ירוד מהווה אף הוא שיקול העומד כנגד ביצוע ניתוח החלפת מפרק ובכל מקרה יישקל חוסנו הגופני של המטופל לעמוד בניתוח גדול. עם זאת קיימות דעות מקצועיות בתחום האורתופדיה הטוענות כי חוסר הניידות הנגרמת בגלל מחלת המפרק עלולה לסכן את המטופל במידה המצדיקה ניתוח החלפת מפרק, אפילו אצל חולים הסובלים ממחלות קשות של לב וריאות.
שיקום לאחר הניתוח

החזרתו של המנותח לניידות, מוקדם ככל האפשר לאחר ביצוע הניתוח מקובלת היום ברפואה כמפתח להגדלת סיכויי ההחלמה והשיקום ולהפחתת סיכוני סיבוכים כגון התפתחות קרישי-דם ודלקת ריאות. חולה המנותח בפרקי גפיו התחתונות יהלך בתחילה בעזרת עזרי-הליכה, כגון הליכון או מקל הליכה. זמן האשפוז לאחר ניתוח החלפת מפרק משתנה ממטופל אחד למשנהו ותלוי במידה רבה בכושרו הגופני ומצבו הבריאותי של המטופל בטרם הניתוח. תקופת האשפוז הממוצעת היא 4–7 ימים.
תהליך ההחלמה והשיקום מניתוח החלפת מפרק מחייב פיזיותרפיה רבה, זאת כדי להחזיר את המפרק לתפקוד מלא. תפקידם של הפיזיותרפיסטים הוא לבנות וליישם לכל מטופל תוכנית טיפולית מדורגת, הלוקחת בחשבון גורמים כגון סוג המפרק המלאכותי ורקמות רכות שנפגעו במהלך הניתוח ומונעת פגיעה באזור המפרק כתוצאה ממאמצים מוגזמים.
סיכונים וסיבוכים > סיכונים רפואיים

ניתוח החלפת מפרק הוא ניתוח ארוך וגדול הכרוך בסיכונים בדרגות שונות.
התקף לב
שבץ מוחי
קריש דם (פקיק)
דלקת ריאות
הידרדרות התפקוד הקוגניטיבי
דלקת דרכי השתן
סיכונים וסיבוכים > סיכונים בניתוח עצמו

מיקום שגוי של מרכיבי המפרק
קיצור הגפה
חוסר יציבות / פריקת המפרק
קיצור טווח תנועות המפרק
שבר בעצם
נזק עצבי
נזק לכלי דם
סיכונים וסיבוכים > סיכונים לאחר הניתוח

זיהום - בניתוחים אורתופדים באופן כללי הסיכון לזיהום גבוה יותר משום שאין אספקת דם טובה לאזור.
פריקת המפרק
כאב במפרק
אובדן טווח תנועות המלא
חולשה במפרק
סיכונים וסיבוכים > סיכונים לטווח ארוך

התרופפות חלקי המפרק בנקודת החיבור שבין המפרק המלאכותי לעצם. התרופפות זו עלולה להתרחש כתוצאה משבר העצם בנקודת החיבור, מהתפוררות העצם ותנועה של החלק המושתל אל תוך העצם.
שחיקה של משטח פני המפרק. ההנחה היא כי מפרק העשוי מפוליאתילן נשחק בקצב של 0.3 מ"מ בשנה. היות שעובי משטח פני המפרק הוא פחות מ-10 מ"מ, תופעת השחיקה מגבילה את אורך חיי המפרק המלאכותי. רסיסים הנוצרים בתהליך השחיקה עלולים אף הם להפריע לתפקודו.
מחלוקות

אף שניתוח החלפת מפרק הוא אחד הניתוחים הנפוצים והמוצלחים בשטח האורתופדיה, מלוות את ההליך מחלוקות מקצועיות רבות. קיימים מחקרים רבים הבוחנים הליך זה מתוך מאמץ לשפרו ולמזער את סיכוניו. המחלוקות העיקריות באשר לניתוח החלפת מפרק הן:
מהו ציפוי המפרק הטוב ביותר – מתכת/פוליאוריתן, מתכת/מתכת, ציפוי קרמי/ציפוי קרמי.
מהי השיטה היעילה ביותר לקיבוע המפרק לעצם, האם בעזרת דבק או בלעדיו.
מהי הגישה הניתוחית הטובה ביותר (גודל החתך, זווית הניתוח, וכולי).
פרוגנוזה

הפרוגנוזה לניתוח החלפת מפרק היא טובה או מצוינת ב-95% מכלל החלפות המפרק בגפיים התחתונות (מפרק הברך או הירך). רוב החולים חשים הקלה משמעותית בכאב. עם זאת, לא בכל המקרים מצליח הניתוח להשיב את המפרק למלוא טווח תנועותיו.
החלפות מפרקים בישראל

ניתוחי החלפת מפרקים, כאשר מתקיימת ההתוויה הניתוחית המתאימה, הם חלק מסל שירותי הבריאות לו זכאי כל תושב מדינת ישראל על פי חוק ביטוח בריאות ממלכתי. מושתלי מפרקי גפיים תחתונות, אשר לא שבו לתפקוד מלא במפרק, בין אם עקב הגבלת תנועות המפרק או עקב התרופפות המפרק המושתל, עשויים להיות זכאים לגמלת ניידות מן המוסד לביטוח לאומי, בהתאם למבחנים הקבועים בהסכם הניידות אותו מיישם המוסד.
ראו גם

דלקת מפרקים ניוונית
מפרק הירך
תותב
הדיוויזיה ה-12 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  5 בספטמבר 1818 – 27 ביוני 1919 (100 שנה)
 מלחמות:  מלחמת אוסטריה–פרוסיה מלחמת צרפת–פרוסיה מלחמת העולם הראשונה
הדיוויזיה ה-12 (בגרמנית: 12. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-5 בספטמבר 1818, וחייליה גויסו בעיקר מאזור שלזיה עילית. בשנת 1866 לחמה הדיוויזיה במלחמת אוסטריה–פרוסיה, שם הייתה חלק מצבא המיין, ולחמה בקרב קניגרץ, כחלק מהקורפוס ה-6. במהלך מלחמת צרפת–פרוסיה בין השנים 1870–1871, הוחזקה הדיוויזיה בשלזיה כדי לאבטח את האזור במקרה שהאימפריה האוסטרו-הונגרית תחליט להצטרף למלחמה לצד צרפת. רק לקראת סוף המלחמה נשלחה הדיוויזיה לסייע במצור על פריז ובקרב שווילי.
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-6 בפיקוד קורט פון פריטצלוויץ, אשר היה חלק מהארמייה הרביעית בפיקוד אלברכט, דוכס וירטמברג. הדיוויזיה השתתפה במערכה על הגבולות, ולאחר מכן השתתפה בקרב הראשון על האן. בשנת 1915 היא לחמה בקרב שמפאן הראשון ובקרב ארטואה השלישי, ובשנת 1916 לחמה בקרב על הסום. בתחילת 1917 נשלחה הדיוויזיה לחזית המזרחית, ובמאי אותה שנה היא חזרה לחזית המערבית. בסתיו 1917 נשלחה הדיוויזיה לאיטליה ולחמה בקרב קפורטו, ולאחר מכן נשלחה ללורן, שם לחמה עד פברואר 1918. באביב 1918 היא השתתפה במתקפת האביב, ובכלל זה במבצע מיכאל וקרב איפר הרביעי, ולאחר מכן לחמה במתקפת מאה הימים עד סוף המלחמה. לאחר המלחמה חזרו חיילי הדיוויזיה לגרמניה, וב-27 ביוני 1919 פורקה הדיוויזיה.
מפקדים

פרידריך היינריך לודוויג פון פואל (30 במרץ 1838 - 6 באפריל 1842)
פרנץ קרל פון ורדר (7 במרץ 1848 - 5 באפריל 1854)
היינריך פון רייזנשטיין (6 באפריל 1854 - 4 במאי 1854)
אדוארד פון בונין (5 במאי 1854 - 14 במאי 1856)
פרדיננד פון הירשפלד (15 במאי 1856 - 8 באוגוסט 1856)
אדוארד ד'ארטואה מאת בקווינולה (14 באוגוסט 1856 - 17 בדצמבר 1856)
תאודור פון רומל (18 בדצמבר 1856 - 21 בנובמבר 1858)
פרדיננד פון ויצלבן (22 בנובמבר 1858 - 18 בספטמבר 1859)
לואיס פון מוטיוס (19 בספטמבר 1859 - 23 בינואר 1863)
היינריך פון פלונסקי (24 בינואר 1863 - 24 ביוני 1864)
פרדיננד פון פרונדזינסקי (25 ביוני 1864 - 17 במאי 1867)
וילהלם צו שטולברג-ורניגרודה (18 במאי 1867 - 17 ביולי 1870)
אוטו פון הופמן (18 ביולי 1870 - 23 במאי 1871)
אלכסנדר פון קראץ-קושלאו (23 במאי 1871 - 19 ביולי 1871)
ארנסט וילהלם שולר פון זנדן (20 ביולי 1871 - 22 בינואר 1873)
קראפט צו הוהנלוהה-אינגלפינגן (23 בינואר 1873 - 27 בנובמבר 1879)
פרידריך וילהלם פון פלקנהאוזן (28 בנובמבר 1879 - 23 בנובמבר 1881)
אדלברט פון שלייניץ (24 בנובמבר 1881 - 23 בנובמבר 1885)
לודוויג פון שפאנגנברג (24 בנובמבר 1885 - 5 בנובמבר 1888)
קרל פון גראבניץ (6 בנובמבר 1888 - 17 בנובמבר 1890)
היינריך פון וודטקה (18 בנובמבר 1890 - 17 ביוני 1892)
וילהלם מילר (18 ביוני 1892 - 16 במרץ 1894)
גוסטב היינריכס (17 במרץ 1894 - 16 בדצמבר 1896)
אנטון הרווארט פון ביטנפלד (17 בדצמבר 1896 - 19 במאי 1897)
ארתור פון ונגנהיים (20 במאי 1897 - 14 ביוני 1898)
אלכסנדר פון מאסוב (15 ביוני 1898 - 10 באפריל 1901)
רמוס פון ווירש (11 באפריל 1901 - 27 במאי 1903)
פול צדלר (28 במאי 1903 - 19 במרץ 1906)
ארתור פון דר גרבן (20 במרץ 1906 - 2 במרץ 1910)
אויגן מרשל פון זוליקי (22 במרץ 1910 - 17 באוקטובר 1910)
אריך טילף פון טשפה אונד ויידנבאך (18 באוקטובר 1910 - 26 בינואר 1912)
מרטין שאלה דה בולייה (25 ביוני 1913 - 11 באוגוסט 1916)
קרל פוקה (12 באוגוסט 1916 - 29 בנובמבר 1916)
ארנולד לייקיס (30 בנובמבר 1916 - 21 בספטמבר 1918)
מקסימיליאן פון פונקה (22 בספטמבר 1918 - 3 בינואר 1919)
קרל ברידה (4 בינואר 1919 - 27 ביוני 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הינוביים

| הינוביים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות ענק
על־משפחה:: סלמנדרות ענק
משפחה:: הינוביים
שם מדעי
 Hynobiidae ‏קופ, 1859

סלמנדרת Onychodactylus fischeri.
הינוביים (שם מדעי: Hynobiidae) היא משפחה של בעלי זנב החיים באסיה והם קרובי משפחתם של סלמנדרות הענק - משפחת הדו-חיים הגדולים ביותר בעולם, ושייכים לאותה תת-סדרה - סלמנדרות ענק. כמעט חצי מהמינים במשפחה אנדמיים ליפן. השאר נפוצים ברחבי אסיה וכן בכמה מקומות ברוסיה האירופאית.
מאפיינים

בניגוד לסלמנדרות הענק, מינים אלה די קטנים ואורכם מגיע רק עד ל-25 ס"מ. סלמנדרות אלה הם בעלי זימים מפותחים העוזרים להם לנשום במים ולרובם הגדול אין בכלל ריאות או שהם פרימיטיביות מאוד. הם סופגים את כל החמצן הדרוש לה מהמים הקרירים בהם הם חיים.
חלק מטילים בהשרצה ביצים לתוך המים, אותם הזכרים מפרים. אחרים משריצים את הצאצאים מבטנם לאחר שבקעו בתך בטן האם. כל בני המשפחה הם טורפים מובהקים, הניזונים מחסרי חוליות מימיים ומיצורים קטנים אחרים.
מיון

משפחת הינוביים (Hynobiidae)
סוג Iridotriton - נכחד
סוג Liaoxitriton - נכחד
סוג Protohynobius - נכחד
סוג Onychodactylus
סוג ומין יחיד סלמנדרת שאנגצנג חסונה (Pachyhynobius shangchengensis)
סוג Salamandrella - בו המין סלמנדרה סיבירית
תת-משפחת Hynobiinae
סוג Hynobius
סוג ומין יחיד סלמנדרה מרכז-סיבירית (Ranodon sibiricus)
סוג Paradactylodon
סוג Batrachuperus
סוג Liua
סוג Pseudohynobius
המובנדין

Didemnum molle. צולם מול סולאווסי, אינדונזיה
המובנדין הוא חלבון ואנביני ירוק, שנמצא בתאי דם מסוג ונדוציט, של אורגניזמים מסוימים, ביניהם אסדיציה (בעיקר אורגניזמים שחיים בתוך המים). זהו אחד מהחלבונים המעטים המכילים את היסוד הכימי ונדיום. הכימאי הגרמני מרטין הנזה (אנ') זיהה לראשונה ונדיום באסדיציות בשנת 1911. שלא כמו המוסיאנין והמוגלובין, המובנדין לא מוביל חמצן.
הערות שוליים

↑  פוקס, דניס ללהוולין (1979). "Hemovanadins". Biochromy, Natural Coloration of Living Things (באנגלית). אגודת אוניברסיטת קליפורניה. pp. 196–9. ISBN 978-0-520-03699-4.
↑  ביילי, קנת' קלאודי (1954).  נוראת', הנס (ed.). [‏vanadium, באתר גוגל ספרים The proteins: composition, structure, and function] (באנגלית). Vol. 2. האגודה האקדמית. {{cite book}}: Check |url= value (עזרה)
↑  ביליג, אייץ'. ג'יי.; בייר, אי.; קליפנו, אל.; ווירת', אל. (1954). "Vanadium-containing blood pigment. 11. Hemovanadin, a sulfate complex of trivalent vanadium". Pubblicazioni della Stazione Zoologica di Napoli (באנגלית). 25: 26–66. OCLC 4344268.
↑  הנזה, אם. (1911). "Untersuchungen über das Blut der Ascidien. 1. Mitteilung. Die Vanadiumverbindung der Blutkörperchen" [Studies on the blood of sea squirts. I. Communication. The vanadium compound of the blood cells]. כימיה ביולוגית (בגרמנית). 72 (5–6): 494–501. doi:10.1515/bchm2.1911.72.5-6.494.
↑  מיצ'יבטה, אייץ'.; אויימה, טי.; אואקי, טי.; קנאמורי, קיי. (2002). "Vanadocytes, cells hold the key to resolving the highly selective accumulation and reduction of vanadium in ascidians". Microscopy Research and Technique (באנגלית). 56 (6): 421–34. doi:10.1002/jemt.10042. PMID 11921344.
↑  אנדרווד, אריק ג'יי. (1962). Trace elements in human and animal nutrition (באנגלית). האגודה האקדמית. p. 353. OCLC 598742364.
↑  בוארי, אנזו (ביוני 1952). "The determination of hemovanadin and its oxidation potential". Archives of Biochemistry and Biophysics (באנגלית). 37 (2): 449–456. doi:10.1016/0003-9861(52)90205-1. {{cite journal}}:  (עזרה)
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
הונגריקום

| --- | --- |

הונגריקום ברחוב הקניות בטיהאן
 
אמנות עממית קלוצ'ה: כתיבה, רקמה, צביעה
הונגריקום (בהונגרית: Hungaricum) הוא מונח קיבוצי (חוקי) המציין ערך הראוי להבחנה ולהדגשה, שהוא שיא ההישג של ההונגרים על מאפייניו, ייחודו, מיוחדותו ואיכותו. "חוק ההונגריקום" מתעד ומסדיר את מה שנחשב להונגריקום.
היסטוריה

בתחילת שנות ה-2000 התפתחה בהונגריה יוזמה שמטרתה לאסוף ערכים לאומיים ולסדרם במאגרי ערכים. מטרתה העיקרית הייתה הגנה ורישום נאותים של הערכים, וכן שמירתם לדורות הבאים. ב-2 באפריל 2012 התקבל בפרלמנט ההונגרי חוק מספר XXX על ערכים לאומיים הונגריים ומנהגים הונגריים...
הכרזת הונגריקום

ההכרזה כהונגריקום היא תהליך רב-שלבי, דמוי פירמידה, מלמטה למעלה. יש לרשום תחילה את הערך הנתון בבנק ערכי היישוב או יחידת הנוף המחוברים אליו באופן טריטוריאלי, והמנוהל בדרך כלל על ידי השלטון המקומי. כל אחד יכול ליזום את הערכת הערך. לאחר מכן, מוגש הערך הרשום למאגר הערכים המחוזי, אך במקרים חריגים, למשל בהיעדר מאגר ערכים מקומי, ניתן להפנות מיד למאגר המחוזי. אם לא ניתן לקשר את הערך הנתון ליישוב מסוים, אלא למגזר, ניתן להגיש את ההצעה למאגרי הערכים המגזריים המנוהלים על ידי המשרדים. לאחר שנכלל במאגר הערכים המקומי (עיירה, יחידה אזורית ו/או מחוז) או מגזרי, הפריט הנתון הופך רשמית למה שנקרא ערך לאומי. לאחר מכן ניתן להכריז על הערך הלאומי שכבר נרשם כערך לאומי יוצא דופן אם יש לו חשיבות לאומית. על מנת להיכלל ב"מאגר הערכים ההונגרי", יש להגיש הצעה לוועדת הונגריקום.
ערך לאומי: ההיסטוריה של האומה ההונגרית, כמו גם כל הערכים האינטלקטואליים והחומריים, הטבעיים, הקהילתיים או המוצרים שנצברו ונשמרו בעבר הקרוב, הקשורים לפעילויות, תרבות הייצור, הידע, המסורות, הנוף והחי ההונגרי של העם ההונגרי והלאומים היוצרים את מדינת הונגריה, כמו גם ערך נופי הכולל נכסים חומריים או לא חומריים הקשורים לנוף ולחיות הבר, המעיד על הקשר ההיסטורי בין קהילה אנושית לאזור הנתון.
אוסף ההונגריקום

בחלק מהרשימה בסוגריים לאחר ציון שם הערך מצוין ה (עיר, יחידה אזורית, מגזר) שבו נכלל לראשונה הערך הלאומי, וכן התאריך שבו הוא הפך לנחשב ולראוי להיכלל באוסף ההונגריקום.
אוסף ההונגריקום > כלכלת חקלאות ומזון

1.פאלינקה (מאגר הערכים ההונגרי, 21.03.2013)
2. פאלינקה חרצני ענבים (מאגר הערכים ההונגרי, 21.03.2013)
3. נקניק צ'באי (מאגר הערכים ההונגרי, 24/09/2013)
4. טוקאי אסו (מאגר הערכים ההונגרי, 24/09/2013)
5. מוצרים המיוצרים מאווזים מפוטמים, בשר, כבד, שומן (מאגר הערכים ההונגרי, 24/09/2013)
6. נקניק דיולאי (מאגר הערכים ההונגרי, 28.11.2013)
7. Szíkvíz, סוג של מי סודה (מאגר הערכים ההונגרי, 28.11.2013)
8. אבקת פפריקה קלוצ'ה (מאגר הערכים ההונגרי, 30/01/2014)
9. סלמי חורף PICK (מאגר הערכים ההונגרי, 18.03.2014)
10. סלמי חורף קלאסי של HERZ (מאגר הערכים ההונגרי, 16.05.2014)
11. בקר אפור הונגרי (מאגר הערכים ההונגרי, 23/04/2015)
12. ליקר מר אוניקום (מאגר הערכים ההונגרי, 23/04/2015)
13. נקניקיית דברצני (דברצן, 13/10/2015)
14. קורטוש (מאגר הערכים ההונגרי, 12/03/2015)
15. יין נתזים טרלאי (מאגר הערכים ההונגרי, 17.06.2016)
16. זהב אדום ופישטה חזק ממרק פפריקה (מאגר הערכים ההונגרי, 17/06/2016)
17. דם שוורים אגר (אגר, 21.03.2017)
אוסף ההונגריקום > תחומים נוספים של הונגריקום

אורח חיים בריא
סביבה בנויה
פתרונות תעשייתיים וטכניים
מורשת תרבותית
ספורט
סביבה טבעית
תיירות ואירוח
מועדון הונגריקום

מועדון הונגריקום הוקם בשנת 2000 על ידי ארבע חברות
Herend Porcelánmanufaktúra Rt
Pick Szeged Rt
Tokaj Kereskedőház Rt
Zwack Unicum Rt
לפי כוונתם של מייסדי המועדון היוקרתי, הם יקבלו בין החברים שלהם רק מוצר שהוא בדרך כלל הונגרי, מוכר בין-לאומית, מבוקש והם יודעים מאיפה הוא מגיע. מעגל חברי המועדון המקורי הורחב לראשונה בשנת 2003 עם תחרה הלאש (Kiskunhalasi Halasi Csipke Alapítvány), ולאחר מכן בשנת 2006 עם מערכת החינוך המיוחד בעל השם העולמי של פרופסור אנדראש פטה (Pető Intézet).
תעשיית החרסינה של הרנד (Herend Porcelánmanufaktúra Rt)
תחרת הלאש (Kiskunhalasi Halasi Csipke Alapítvány)
שיטת פטה (חינוך מיוחד) (Pető Intézet)
סלמי פיק (Pick Szeged Rt)
טוקאי אסו (Tokaj Kereskedőház Rt)
אוניקום (Zwack Unicum Rt)
ראו גם

Károly Leányfalusi: מטבעות הונגריים על הכסף של העולם, מהדורה פרטית, Kecskemét, 2015
מותאם לערכים - מדריך מתודולוגי לאיסוף ערכים לאומיים, המכון הלאומי לתרבות, בודפשט, 2016, מסת"ב [[מיוחד:משאבי ספרות חיצוניים/ISBN 978-963-651-502-7|ISBN 978-963-651-502-7]]
Ágnes Fucskar - Attila József Fucskár: ספר ההונגרים - אוצרות הונגריה, Alexandra, Pécs, 2017
Hungarikumok / Hungarikums, עורך: Szilágyi Szabolcs, BUOD, פרנקפורט אם מיין, 2017
Hungarikumok – Collection of Hungarikumok / Collection of Hungarikum, עורך: Imre Horváth, Hungarikum Committee–Ministry of Hungarikum, בודפשט, 2019
הונגרים והגנה על ערכים לאומיים, עורכים: István Tózsa, Imre Horváth; אוניברסיטת לודוביקה, בודפשט, 2021
ראו גם > אתרים של הונגריקום

Halasi csipke, csipke.halas.hu
Kurtőskalács
אנדראש פטה מכון הדרכה וחינוך לנכים פיזית, peto.hu
Csetneki Magyar Csipke, csetnekiccipke.hu
גלריית קישוטי תחרה של Csetnek, csetnekiccipke.hu
הערות שוליים

↑  Kft., Wolters Kluwer. "2012. évi XXX. törvény a magyar nemzeti értékekről és a hungarikumokról". net.jogtar.hu. נבדק ב-2016-02-11.
↑  2012. évi XXX. törvény a magyar nemzeti értékekről és a hungarikumokról
↑   egyhangú szavazással
↑  "114/2013. (IV. 16.) Korm. rendelet a magyar nemzeti értékek és a hungarikumok gondozásáról". njt.hu. נבדק ב-2016-02-12.
↑  "EGRI BIKAVÉR – HUNGARIKUM LETT A VÖRÖS CUVÉE". Eger.hu.
מרק גויאש הונגרי
פרס הונגריקום
התנ"ך של Vizsolyi, השלם הראשון שהודפס בשפה ההונגרית כנראה מ-1590
מפת שולחן הכתרה. בית התחרה ומוזיאון התחרה, קישקונהלש
טוקאי אסו
הלאמת חברת החשמל

הלאמת חברת החשמל בישראל יצאה לפועל ב-10 בינואר 1954 לאחר שממשלת ישראל אישרה את רכישת מרבית מניות חברת החשמל מידי בעלי המניות הפרטיים בבורסות שבלונדון ותל אביב, ובכך הפכה אותה מחברה בבעלות פרטית לחברה ממשלתית.
עם תום מלחמת העולם השנייה ומלחמת העצמאות ניצבה חברת החשמל בפני עלייה דרסטית בביקוש לחשמל מחד גיסא, ומאידך גיסא התנאים בארץ ובעולם הקשו על החברה לגייס את המשאבים הנחוצים להמשך פעילות תקינה. כתוצאה מכך העלתה חברת החשמל את דרישות התשלום מן הצרכנים והנהיגה קיצוב בחשמל, לראשונה בתולדותיה. צעדים אלו גרמו למורת רוח ציבורית, וכן לחוסר שביעות רצון בקרב הממשלה שכבר סייעה לחברת החשמל בקשייה. ב-25 במאי 1951 הוקמה ועדה בראשות אליעזר הופיין לבדיקת הבעיות במשק החשמל. מסקנות הוועדה הוגשו לממשלת ישראל באוקטובר 1952 ובהן נקבע חד משמעית שיש צורך להלאים את החברה כיוון שבמתכונתה הנוכחית היא לא תוכל לעמוד בדרישות המשק עקב קשיי המימון. חוסר הרצון להרתיע משקיעים פרטיים, החשש מפני חבלה ביחסיה של ישראל עם מדינות קפיטליסטיות והחשש מפני תגובה ציבורית שלילית בארץ, הביאו לכך שהממשלה העדיפה להימנע מהלאמה של חברת החשמל, או לכל הפחות מהלאמה מלאה, למרות האידאולוגיה הסוציאליסטית של מפלגת  השלטון מפא"י. אולם יושב ראש החברה הרברט סמואל והמנהל הכללי של החברה אברהם רוטנברג העדיפו הלאמה מלאה על פני מבנה של חברה מעורבת, ומאמצים לגייס הון בחו"ל כדי להשאיר את החברה בידיים פרטיות כשלו, ולכן אישרה ממשלת ישראל את רכישת מניות החברה מן הבעלים הפרטיים, ובכך למעשה הלאימה אותה.